      CONSILIUL LOCAL AL  MUNICIPIULUI CRAIOVA

HOTĂRÂREA NR. 256
         Consiliul Local al Municipiului Craiova întrunit în şedinţa ordinară din data de 30.10.2008;

Având în vedere raportul nr.146515/2008 întocmit de Direcţia Patrimoniu prin care se propune repartizarea unor locuinţe proprietatea municipiului Craiova şi rapoartele comisiilor de specialitate ale Consiliului Local al Municipiului Craiova nr.168, 170, 171, 172, 175/2008; 

În conformitate cu prevederile Legii Locuinţei nr.114/1996, republicată, Hotărârii Guvernului nr.1275/2000 privind aprobarea Normelor metodologice pentru punerea in aplicare a prevederilor Legii locuinţei nr.114/1996, modificată, Ordonanţei de Urgenţă a Guvernului nr.68/2006 privind măsuri pentru dezvoltarea activităţii în domeniul construcţiilor de locuinţe prin programe la nivel naţional, aprobată prin Legea nr.515/2006 şi Ordonanţei de Urgenţă a Guvernului nr.74/2007 privind asigurarea fondului de locuinţe sociale destinate chiriaşilor evacuaţi sau care urmează a fi evacuaţi din locuinţele retrocedate foştilor proprietari;       .      

         Potrivit Hotărârii Consiliului Local al Municipiului Craiova nr.99/2004, modificată prin Hotărârea Consiliului Local al Municipiului Craiova nr.36/2005, Hotărârii Consiliului Local al Municipiului Craiova nr.207/2008 şi Hotărârii Consiliului Local al Municipiului Craiova nr.50/2008;  

În temeiul art. 36, alin.2 lit. d coroborat cu alin.6, lit. a, pct.17, art.45, alin.3, şi art.61 alin.2 din Legea nr.215/2001, republicată, privind administraţia publică locală;

                                                HOTĂRĂŞTE:

Art.1.Se aprobă repartizarea a trei locuinţe proprietatea municipiului Craiova  persoanelor prevăzute în anexa care face parte integrantă din prezenta hotărâre.
Art.2. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Patrimoniu şi Regia Autonomă de Administrare a Fondului Locativ Craiova vor aduce la îndeplinire prevederile
          prezentei hotărâri.

